open-index/open-wikipedia-markdown huggingface dataset:
Niwano-prisen

**Niwano-prisen** er en japansk fredspris som blir delt ut for å hedre og oppmuntre personer som er aktive i interreligiøs dialog for å skape fred, og for å gjøre anstrengelsene deres kjent. Niwano Peace Foundation, som deler ut prisen, håper at prisen vil føre til økt samarbeid på tvers av religioner og at flere mennesker vil føre interreligiøs dialog. Prisen blir ofte sett på som en slags Nobels fredspris for medlemmer av ulike trossamfunn.

Prisen har blitt delt ut årlig siden 1983 og består av et diplom, en gullmedalje og 20 millioner yen (ca. 1,2 millioner kroner i 2013).
## Niwano-stiftelsen
Niwano Peace Foundation er en Tokyo-basert organisasjon som ble grunnlagt av japaneren Nikkyo Niwano som en del av den buddhistiske legorganisasjonen Rissho Kosei Kai, som blant annet jobber for interreligiøs dialog. I forbindelse med Rissho Kosei Kais 40-årsjubileum i 1978, ble Niwano Peace Foundation etablert for å fremme verdensfred «i en religiøs ånd». Nikkyo Niwano var en av få ikke-kristne observatører under Andre Vatikankonsil. Sønnen hans, Nichiko Niwano, overtok farens sete som leder for Rissho Kosei Kai.

## Priskomiteen
Fra 2002 kåres prismottageren av en komité bestående av elleve religiøse ledere fra ulike religioner og med ulik geografisk tilhørighet. Alle kontinentene skal være representert, og det skal være kjønnsbalanse i gruppen. Medlemmene velger mottakeren blant kandidater som er nominert av religiøse ledere og andre intellektuelle fra hele verden.

I 2014 bestod komiteen av to muslimer, to buddhister, én jøde og seks kristne der den ene også praktiserte en lokal, nordamerikansk religion. Medlemmene kom i 2014 fra USA, Japan, Thailand, Storbritannia, Finland, Senegal, Sør-Afrika, Canada og Sør-Korea, og det var fem kvinner og seks menn i komiteen.

Før 2014 hadde ti kristne, en buddhist, to hinduer, tre muslimer og én jøde vært medlemmer av komiteen; de kom fra Norge, Thailand, Sverige, USA, Sør-Korea, Italia, Sør-Afrika, India, Israel, Argentina, Kirgisistan, Senegal og Colombia.

## Mottakere

### Status per 2015
Av mottakerne var det per 2015 tretten kristne, sju buddhister, tre hinduer, to tverreligiøse organisasjoner, to muslimer, én jøde, én unitar, én som praktiserer urfolksreligion og én jøde som var blitt hedret for arbeid på sekulære premisser. Disse kom fra 23 nasjoner. Fire priser har gått til USA, og tre har gått til Israel, mens Uganda, India og Brasil har fått to priser. Atten menn, åtte kvinner og seks organisasjoner hadde blitt hedret så langt.

### Liste

## Referanser


## Eksterne lenker
* Niwano Peace Prize
Symfoni nr. 4 (Mozart)

**Symfoni nr. 4** i D-dur, K. 19, av Wolfgang Amadeus Mozart ble komponert i London under dannelsesreisen deres i Europa i 1765, da Mozart var ni år gammel.

## Bakgrunn
Selv om en ikke lenger har det originale manuskriptet til Mozart, er deler av partiturer skrevet av faren, Leopold Mozart, bevart i Bayerische Staatsbibliothek i München. Det er kjent i dag at de tidlige symfoniene til den unge Mozart ble framført i offentlige konserter i Little Haymarket Theatre i London. Det er derfor mulig at disse delene ble skrevet for en av disse framføringene.

## Struktur
Verket er skrevet for to oboer, to horn og strykere. Han består av tre satser, som var standard tidlig i klassisismen. 
*I. Allegro, 4/4
*II. Andante, 2/4
*III. Presto, 3/8

## Referanser


## Eksterne lenker
* 
*
Anton Mathias Jenssen

**Anton Mathias Jenssen** (1818–1895) var en norsk kjøpmann, konsul, børskommissær og mesén for kunst, kultur og vitenskap.

## Karriere
Han var enebarn av Hans Peter Jenssen og hans kone Caroline Moses (søster til John Moses). Han ble født i sin mors hjemby Kristiansund og vokste opp i Trondheim. Hans Peter og Nicolai Jenssen etablerte handelshuset Jenssen & Co.

Anton Mathias Jenssen studerte forretningsdrift i flere europeiske land, og lærte seg engelsk, tysk, spansk og portugisisk flytende. Han fikk borgerbrev i 1851 og trådte inn som kompanjong i Jenssen & Co., og da faren døde i 1868, ble han eneeier. Han klarte å manøvrere virksomheten gjennom krisen i Trondheims næringsliv i 1870-årene.

Jenssen ble brasiliansk konsul i Trondheim i 1852 og spansk konsul i 1863.

Jenssen var med på å etablere Privatbanken i Trondhjem i 1859 og Trondhjems Brandforsikringsselskab i 1863 og kjøpte Trondhjems Bryggeri. Han satt i direksjonene (styrene) for Trondhjems Sparebank, Det Nordenfjeldske Dampskibsselskab og Selbo Kobberverk og i representantskapet for Norges Bank, som da hadde sitt hovedkontor i byen. I 1858 etterfulgte han sin far (og før dette sin onkel) som børskommissær ved Trondhjems Børs. Han overlot stillingen til sin sønn i 1893.

Slektshistorikerne antar at han som enebarn følte seg forpliktet til å føre familiebedriften videre. Hans interesser gikk egentlig ikke i retning av forretninger, men av kunst, kultur og sosiale tiltak. 34 år gammel ble han valgt inn i Det Kongelige Norske Videnskabers Selskab, og han testamenterte et stort beløp til selskapet.

## Æresbevisninger
Han ble utnevnt til ridder av 1. klasse St. Olavs Orden i 1894 for allmennyttig virksomhet.

## Ekteskap og barn
Anton Mathias Jenssen giftet seg første gang med Johanna (Hanna) Richter, som han fikk fem barn med. Sønnene Hans Peter Jenssen og Anton Jenssen førte handelshuset videre. Døtrene Caroline, Sophie og Hanna ble gift med henholdsvis generalmajor Trygve Klingenberg, konsul Mathias Helmer Lundgreen og lagmann Jacob Lindboe. Anton Mathias Jenssen ble tidlig enkemann og giftet seg på nytt med Caroline Nordrum, som han fikk tre barn med. Sønnen Einar Jenssen ble major og eier av Vinje bruk, mens Harald Jenssen overtok Trondhjems Bryggeri. Yngstedatteren Marie Jenssen ble gift med generalmajor August Spørck.

## Referanser
Faxe Kondi

**Faxe Kondi** er en brus som fremstilles av Faxe Bryggeri i Faxe på det sydlige Sjælland i Danmark. Den leveres til det norske markedet av Hansa Borg & Solera Norge.

Brusen inneholder druesukker og ble introdusert i 1971 i samarbeid med fotballspiller og lege Knud Lundberg. Foruten i Danmark har Faxe Kondi også et stort marked på Grønland.

De danske rapperne Klumben og Raske Penge hadde i 2012 en dansk hit med sangen «Faxe Kondi».

Faxe Kondi kommer i en rekke smaksvarianter med og uten sukker.

## Referanser


## Eksterne lenker
* 
* ''Klumben & Raske Penge: Faxe Kondi og Rundt'' (Live @ Husk Lige Tandbørsten), youtube.com
Jamila Gavin

**Jamila Gavin** (født 9. august 1941 i Mussoorie, India) er en indisk-britisk barnebokforfatter, bosatt i Stroud, Gloucestershire. Hun har skrevet flere bøker om indisk-britisk historie og mottok Whitbread Awards i 2000 for boka *Coram boy*.  

## Liv

Hun har indisk far og britisk mor, og har bodd permanent i England siden 1953. Hun flyttet første gang til England i 1946 sammen med moren og broren, på grunn av politisk uro i India. Før hun ble forfatter arbeidet hun med kunst og musikk i BBC.  

Selvbiografien *Out of India, an Anglo-Indian childhood* (1997) kom i utvidet utgave i 2007: *Out of India, Walking On My Hands*. Samtaleboka *An Interview With Jamila Gavin* utkom i 2002. 

## Bøker
Debutboka *The Magic Orange Tree and Other Stories* (1979) er en samling av ni noveller som skildrer barn med ulik etnisk bakgrunn, blant annet pakistansk, kypriotisk og ghanesisk. 

Ungdomsboka *The Wheel Of Surya* (1992) er den første i en trilogi som foregår under delingen av Britisk India i 1947, og i årene etter. Fortsettelsene er *The Eye of the Horse* (1994) og *The Track of the Wind* (1997). Alle tre bøkene ble nominert til Guardian Children's Fiction Prize. 

Barneboka *Coram boy* (2000) foregår i 1750-årene, og skildrer rømte slaver, overklasse, uekte barn og barnehjem. Romanen er dramatisert, og oppført på Royal National Theatre i 2006 og 2007, og på Broadway i 2007. *Grandpa Chatterji* (1993) er en familiekomedie om en indisk-britisk familie; den er den første i en trilogi. Serien ble filmet for tv i 1997. 

På norsk finnes eventyrantologien *Våre beste eventyr, fra hele verden* (Damm, 1997).

## Referanser

## Eksterne lenker
*
Otto Schønheyder

**Otto Frederik Christian Schønheyder** (født 1836, død 1887) var en norsk ingeniør og arkitekt. Han var sønn av sogneprest Lorentz Wittrup Schønheyder (1807–1890). En periode arbeidet han som amtsingeniør i Hamar. Senere var han bosatt i Kristiania.

## Familie
Schønheyder var gift med Anna Dorothea Blehr (1849-1940). Hun var søster av Otto Blehr, som blant annet ble statsminister i 1902-1903 og i 1921-1923.

Ekteparet fikk seks barn, deriblant arkitektene Otto Schønheyder (1877-1946) og Bergljot S. Berntsen (1880-1964). Datteren var gift med arkitekt Bredo Berntsen.

## Virke
Schønheyder tegnet fire nygotiske trekirker:

* Nordskogbygda kirke (1873, oppført av Günther Schüssler)
* Sørskogbygda kirke (1873)
* Aurskog kirke (1881, oppført av Günther Schüssler)
* Blaker kirke (1881, oppført av Gulbrand Johnsen)

## Referanser
In the Wake of Poseidon

***In the Wake of Poseidon*** er King Crimsons andre studioalbum. Innen albumet ble utgitt hadde bandet allerede skiftet ut flere medlemmer. Likevel behold de mye av den samme stilen fra deres første studioalbum *[[In the Court of the Crimson King]]*. Albumet ligner også det første fordi stemningen ofte bytter mellom å være rolig og kaotisk.

## Sporliste
Alle sangene er skrevet av Robert Fripp og Peter Sinfield hvor det ikke er notert noe annet.

**Side 1**
#«Peace – A Beginning» 0:49
#«Pictures of a City» *<small>(inkludert «42nd at Treadmill»)</small>* 8:03
#«Cadence and Cascade» 4:37
#«In the Wake of Poseidon» *<small>(inkludert «Libra's Theme»)</small>* 7:56
**Side 2**
#«Peace – A Theme» *<small>(instrumental)([[Robert Fripp|Fripp]])</small>* 1:15
#«Cat Food» *<small>([[Robert Fripp|Fripp]], [[Peter Sinfield|Sinfield]], [[Ian McDonald (musiker)|Ian McDonald]])</small>* 4:54
#«The Devil's Triangle» *<small>(instrumental)([[Robert Fripp|Fripp]], [[Ian McDonald (musiker)|Ian McDonald]])</small>* 11:36
#:I. «Merday Morn»
#:II. «Hand of Sceiron»
#:III. «Garden of Worm»
#«Peace – An End» 1:53

## Personell
* Robert Fripp – gitarer, Mellotron, diverse utstyr
* Greg Lake – vokal (unntatt «Cadence and Cascade»)
* Peter Sinfield – tekster
### Andre medvirkende
* Mel Collins – saksofon på «Pictures of a City» og «The Devil's Triangle», fløyte på «Cadence and Cascade»
* Peter Giles – bass
* Michael Giles – trommer
* Keith Tippett – piano på «Cadence and Cascade», «Cat Food» og «The Devil's Triangle»
* Gordon Haskell – vokal på «Cadence and Cascade»

## Eksterne lenker
*
Abdullah Alsabeehg

**Abdullah Alsabeehg** (født 1986) er en bahrainskfødt norsk politiker (Ap), som var varaordfører i Oslo fra oktober 2021 til oktober 2023.

Han ble innvalgt i Oslo bystyre i perioden 2011–2015, og gjenvalg for perioden 2015–2019, og 2019–2023. Alsabeehg var fraksjonsleder for Arbeiderpartiet i Samferdsels- og miljøkomiteen, Kultur- og utdanningskomiteen og Byutviklingskomiteen i Oslo bystyre. Han var vara til landsstyret i Arbeiderpartiet, og var fast medlem av landsstyret i perioden fra mars 2012 til april 2013.

Alsabeehg ble etter valget i 2019 utnevnt av byrådsleder Raymond Johansen som byrådssekretær, og utgjorde politisk ledelse i to byrådsavdelinger; Byrådsavdelingen for kultur, idrett og frivillighet, samt byrådsavdelingen for arbeid, integrering og sosiale tjenester. Alsabeehg var medlem av partistyret i Oslo Arbeiderparti i 6 år fra 2010.

## Bakgrunn
Alsabeehg kom til Norge som flyktning på slutten av 1980-årene. Hans far var opposisjonspolitiker i Bahrain, og familien flyktet av politiske grunner.

Alsabeehg er oppvokst på Holmlia i Oslo. Han har bachelorgrad i offentlig styring fra Høgskolen i Oslo. I perioden 2008-2012 studerte han arabisk, historie og statsvitenskap ved Universitetet i Oslo. Han er gift med billedkunstneren Amina Sahan; paret har ett barn.

## Politisk karriere
Fra juli 2007 til november 2008 jobbet Alsabeehg som politisk rådgiver i AUF. Han var økonomiansvarlig i fylkesstyret i AUF i Oslo fra 2007 til 2008. Han var nestleder i AUF i Oslo i to år fra 2009 til 2011, samt landsstyremedlem i AUF i samme periode. Han er i dag heltidspolitiker for Arbeiderpartiet, og har hatt stillingen som fraksjonsleder i ulike komiteer siden 2011. Alsabeehg har også vært byrådssekretær i to byrådsavdelinger, utnevnt av byrådsleder Raymond Johansen.

Alsabeehg ble valgt inn i bydelsutvalget i Søndre Nordstrand i 2007, og ble i 2010 valgt som leder av kultur- og oppvekstkomiteen i bydelen.

I oktober 2021 ble han valgt til varaordfører i Oslo. Hans forgjenger i vervet, Kamzy Gunaratnam, ble valgt inn på Stortinget i stortingsvalget 2021. Etter valget i 2023 ble Julianne Ofstad (FrP) ny varaordfører i Oslo.

Alsabeehg har flere medieutspill mot ekstremisme og radikalisering i Norge.

## Forfatter
Alsabeehg var en av bidragsyterne til antologien *Kjære bror*, som ble gitt ut av tankesmien Minotenk i 2018.

## Referanser


## Eksterne lenker
* 
*
Playing It Cool

***Playing It Cool*** (tidligere tittel ***A Many Splintered Thing***) er en amerikansk romantisk komedie fra 2015, som handler om besvart kjærlighet som motiverer en mann til å skrive om sine erfaringer.

Filmen er regissert av Justin Reardon, og har Chris Evans, Michelle Monaghan, Anthony Mackie og Topher Grace i noen av hovedrollene.

## Handling
Me er en manusforfatter fra Los Angeles som ønsker å skrive manus til actionfilmer. Men agenten hans Bryan (spilt av Anthony Mackie) ønsker at han skal skrive en romantisk film først. Problemet er at Me aldri har trodd på ekte kjærlighet, så det blir veldig vanskelig for ham å skrive om romantikk. Han utvikler skrive-sperre, og begynner å snakke med folk for å høre deres romantiske anekdoter. Kameraten hans Scott (spilt av Topher Grace) er derimot besatt av romantiske bøker og filmer, og har i lang tid vært forelsket i en kunde han møter i bokhandelen. Me ønsker å vise kjærlighet, slik den ser ut fra hans eget perspektiv, ikke morsomt eller romantisk.

Hver gang en kvinne har fortalt ham at de elsker ham, sier han alltid at han ikke tror han ville være i stand til å gjengjelde disse følelse. Forholdene hans blir alltid ødelagt, fordi han ikke klarer å se noen fremtid sammen med noen av kvinnene han kjenner. Men så møter han en kvinne (spilt av Michelle Monaghan) på et veldedighetsarrangement. Me oppdager snart at han blir virkelig tiltrukket av henne, men plutselig møter de kjæresten hennes Stuffy (spilt av Ione Gruffudd) og de går sin vei sammen, før Me rekker å finne ut hva hun egentlig heter. Hans vennegjeng er alle forfattere: Lyle er produktiv, men fremdeles upublisert. Samson er en grafisk roman-forfatter som allerede er gift.

## Rolleliste
* Chris Evans
* Michelle Monaghan
* Anthony Mackie
* Topher Grace
* Giovanni Ribisi
* Luke Wilson
* Ashley Tisdale
* Aubrey Plaza
* Patrick Warburton
* Philip Baker Hall

## Eksterne lenker
*
Empire of the Sun

***Empire of the Sun***, engelsk form av en poetisk betegnelse på Japan, kan sikte til:
* *[[Empire of the Sun (bok)]]*, en roman av J. G. Ballard fra 1984
* *[[Solens rike]]*, amerikansk film fra 1987, basert på boken *Empire of the Sun*
* Empire of the Sun (band), australsk electronica-duo
Symfoni nr. 5 (Mozart)

**[[Symfoni]] nr. 5 i B-dur**, KV. 22, ble komponert av Wolfgang Amadeus Mozart i Haag i desember 1765 da han var ni år gammel, mens han var på den musikalske dannelsesreisen i Europa med familien. Mozart ble alvorlig syk mens han var i Haag, og skrev trolig verket mens han ventet på å bli frisk igjen.
 
## Struktur
Symfoni er skrevet for to oboer, to horn og strykere og har struktur som en standard italiensk symfoni med tre satser:

 
# Allegro, 4/4
# Andante, 2/4
# Allegro molto, 3/8

Alle de tre satsene blir spesielt satt farge på av hornene. En stigende første sats i tonearten B-dur åpner symfonien, fulgt av en mer høytidelig og sørgmodig sats i parallelltonearten g-moll. En kort, vilter finale avslutter verket. Åpningstemaet til finalen er lånt fra finalen til en pianokonsert av Johann Christian Bach som Mozart hadde møtt det foregående året i London. Det samme temaet skulle også benyttes mye seinere i det mye mer modne verket av Mozart: finalen i andre akt av hans *[[opera buffa]]* fra 1786 , *[[Figaros bryllup|Le nozze di Figaro]] (Figaros bryllup)*, K. 492.

## Referanser


## Eksterne lenker

* 
*
Musikkåret 1765

## Hendelser
*Bach-Abel-konsertene grunnlegges.
*Bergen filharmoniske orkester ("Harmonien") blir grunnlagt.

## Populær musikk
*James Hook – "I wish you all good night" (sang)

## Opera
*Samuel Arnold
***Daphne and Amintor*
***The Summer's Tale*
*Georg Benda – *Xindo riconnosciuto*
*Christoph Willibald Gluck – *Alexandre*; *Semiramis*
*Josef Mysliveček – *[[Il Bellerofonte]]*
*Antonio Sacchini – *Creso*

## Klassisk musikk
*Joseph Haydn – *Symfoni nr. 28*, *Cellokonsert nr. 1*
*Wolfgang Amadeus Mozart – *[[Symfoni nr. 1 (Mozart)|Symfoni nr. 1]]*

## Fødsler

*8. februar – Joseph Leopold Eybler, østerriksk komponist (død 1846)
*22. mars – František Josef Dušík, komponist fra Böhmen (død ca. 1816)
*2. april – Chrysologus Heimes, tysk pater, organist, orgelekspert og komponist (død 1835)
*13. juni – Anton Eberl, østerriksk komponist (død 1807)
*28. august (dåp) – Jacob Friedrich Friese, tysk skolemester, organist og orgelbygger (død 1833)
*18. september – Oliver Holden, amerikansk komponist (død 1844)
*16. oktober – Frédéric Duvernoy, fransk hornist, komponist og musikkpedagog (død 1838)
*22. oktober – Daniel Steibelt, tysk pianist og komponist (død 1823)
*26. oktober – Jakub Jan Ryba, tsjekkisk komponist (død 1815)
*14. november – François-Antoine Jecker, fransk instrumentbygger (død 1834)
*20. november – Friedrich Heinrich Himmel, tysk komponist (død 1814)
*23. november – Thomas Attwood, engelsk komponist (død 1838)
*27. november – Bernard Sarrette, fransk dirigent og musikkpedagog (død 1858)
*Alexander Juhan, amerikansk komponist, pianist og dirigent (født 1845)
*Sofia Liljegren finsk sopran (død 1795)

## Dødsfall
*12. januar – Johann Melchior Molter, tysk komponist og fiolinist (født 1696)
*15. januar – Carlmann Kolb, tysk komponist (født 1703)
*19. januar – Johan Joachim Agrell, svensk komponist (født 1701)
*9. februar – Elisabetta de Gambarini, engelsk sanger, komponist og dirigent (født 1731)
*20. mars – Paolo Antonio Rolli, italiensk librettist og poet (født 1637)
*Mai – José de Orejón y Aparicio, peruansk komponist (født ca. 1705)
*6. juli – Ferdinand Zellbell, svensk komponist (født 1689)
*17. desember – Conrad Friedrich Hurlebusch, tysknederlandsk organist og komponist (født ca. 1691)
*John Hebden, engelsk fagottspiller, cellist og komponist (født 1712)
*Edward Henry Purcell, organist og musikkutgiver (ukjent fødselsår)
*Louis-Antoine Dornel, fransk cembalist, fiolinist og komponist (født ca. 1685)

## Bildegalleri

Schlichtegroll.jpg|Friedrich Schlichtegroll(1765–1822)


## Referanser


## Eksterne lenker
*
Wertmessziffer

**Wertmessziffer** (målverditall) er en metode for å vurdere en hunds egnethet som tjenestehund for politi og militær. Seks ulike egenskaper blir vurdert, og de er gradert på en skala fra 0 til 9. De 3 første sifrene vurderer hundens anatomi. De siste 3 sifrene vurderer hundens temperament og nerver. Vurderingene gir en tallkode som forteller hvilket nivå hunden er vurdert til, eksempelvis: 8643/33. Den perfekte tjenestehunden vil ha en kode som er 5555/55. Hunder som er egnet som tjenestehunder vil befinne seg innenfor rammene av xxx3/33 og xxx7/33. Den hundesporten som samsvarer mest med denne vurderingsmetoden er IPO.

Unghundene ble vurdert på «Nachwuchs Beurteiling» før de var ett år. Eieren av tispen måtte møte her med alle valpene fra kullet. Hunder mellom ett og to år ble vurdert på *Zucht Tauchlichkeits Pruefung* (ZTP). Hunder over 2 år ble vurdert på «Koerung».

Koden som metoden generer er lett å forstå både for oppdrettere og eiere. Det gjør det lettere å finne hunder som besitter de egenskapene som er interessant for dem, og matche hunder som trolig vil være gode kombinasjoner.

Denne evalueringsmetoden ble brukt i det tidligere Øst-Tyskland (DDR). *Sektion Dienst und Gebrauchhundewesen* (SDK) hadde til oppgave å trene og registrere tjenestehunder til politi, militær og grensepoliti. Avlsarbeidet for schäferne i Øst-Tyskland ble styrt gjennom SDK og Wertmessziffer-systemet. Målet var å få frem temperamentsfulle hunder med sterk karakter, god skarphet og høy drift. De avlet kun på friske brukshunder med sterk kropp og uten genetiske feil. Dersom en hund ble vurdert til å ikke oppnå akseptabel score ble hundene ikke avlet på. Dette gjorde at schäfere i det gamle DDR holdt en meget høy standard i forhold til kravene som stilles til tjenestehunder. De østtyske schäferhundene kjennetegnes av en sterk, slank og muskulær kropp med tung beinstruktur og et massivt hode. De har en mørk pigmentering og er mindre vinklet enn de vesttyske utstillingsschäferne. De har et sterkt temperament, stor arbeidskapasitet og egner seg svært godt som tjenestehunder av ulike typer. De har også en svært liten grad av hofteleddsdysplasi. Blodlinjene i DDR spores hovedsakelig gjennom farssiden. I dag er systemet ikke i alminnelig bruk.

Vurderingene er som følger:

## Litteratur
* "TOP working dogs, a schutzhund training manual, tracking, obedience, protection". Dietmar Schellenberg
Uqturpan

**Uqturpan** (uigursk: ئۇچتۇرپان ناھىيىسى / *Uçturpan Nahiyisi*, kinesisk: 乌什县; pinyin: *Wūshí Xiàn*) er et fylke i prefekruret Aksu i den autonome region Xinjiang i Folkerepublikken Kina.

Befolkningen var på  innbyggere i 1999.

## Administrative enheter
**Storkommune:**
* 乌什镇, *Wushi zhèn*
**Kommuner:**
* 阿合亚乡, *Aheya xiāng*
* 阿克托海依乡, *Aketuohaiyi xiāng*
* 奥特贝希乡, *Aotebeixi xiāng*
* 阿恰塔格乡, *Aqiatage xiāng*
* 亚科瑞克乡, *Yakeruike xiāng*
* 亚曼苏柯尔克孜族乡, *Yamansukeerkezizu xiāng*
* 依麻木乡, *Yimamu xiāng*
* 英阿瓦提乡, *Yingawati xiāng*

## Referanser


## Eksterne lenker
* Lokalregjeringens hjemmesider
Lasson

**Lasson** er en dansk-norsk slekt som stammer fra rådmann og kjøpmann i Århus Jens Rasmussen Lassen (født ca. 1620). Hans sønnesønner, byfogd i Christianssand Jens Rasmussen Lasson (Lassen) (død 1753) og toller i Drammen Christian Lassen (1693–1766), flyttet til Norge.

Til slekten hører høyesterettsjustitiarius Peder Carl Lasson (1798–1873), regjeringsadvokat Christian Otto Carl Lasson (1830–93), komponisten Per Lasson (1859–83), maleren Oda Lasson (1860–1935) og sangeren Bokken Lasson (1871–1970).

## Referanser
Favoritt

En **favoritt** var den fortrolige følgesvennen, noen ganger elskeren, til en hersker eller en annen betydelig person. I middelalderen og tidlig moderne tid ble begrepet brukt om en person som fikk tildelt betydelig politisk makt av en hersker. Det var særlig et utbredt fenomen på 1500-tallet og 1600-tallet, da regjeringens utførelse hadde blitt for kompleks og krevende for mange arvelige herskere uten stor interesse eller talent for det, og før moderne styreformer var utviklet. I perioden 1600–1660 etterfulgte nærmest enerådige ministerfavoritter hverandre i flere europeiske land, særlig Spania, England, Frankrike og Sverige.

Favoritter ble ofte overøst med titler, utmerkelser og eiendommer, og ble sammenlignet med sopp, fordi de dukket opp fra intet over natten.

*[[Oxford English Dictionary]]* har definert begrepet som «one who stands unduly high in the favour of a prince».

## Litteratur
*J.H. Elliott and LWB Brockliss (red.), *The World of the Favourite*, 1999, Yale UP, ISBN 0-300-07644-4
Norwegian Brass Expo

**Norwegian Brass Expo** er et messingensemble bestående av noen av Norges fremste messingblåsere. Medlemmene i ensemblet har sitt hovedvirke i de norske symfoniorkestrene,og ensemblet ble startet i 2007 med et ønske fra medlemmene om et forum hvor man kan utvikle den norske messingtradisjonen. 
Norwegian Brass Expo har et bredt repertoar som spenner fra renessansen fram til vår egen tid, men har den senere tiden hatt et spesielt fokus på musikk skrevet de siste 30 årene.

Ensemblets første CD "Exhibition" med verk av Modest Mussorgskij, Claude Debussy og Johann Sebastian Bach ble utgitt i 2009. I 2013 produserte de CD-en "Anagram" med musikk av Derek Bourgeois, Mark-Anthony Turnage, Einojuhani Rautavaara og Jon Øivind Ness. Dirigent for begge disse innspillingene er Morten Wensberg.
Mark-Anthony Turnage

**Mark-Anthony Turnage** (født 10. juni 1960) er en britisk komponist. 

Turnage studerte komposisjon med Oliver Knussen, John Lambert og senere med Gunther Schuller.Hans musikk er også sterkt påvirket av jazz, særlig av Miles Davis.
Turnage har vært tilknyttet både City of Birmingham Symphony Orchestra og Chicago Symphony Orchestra som «resident composer».
Hans produksjon omfatter flere operaer, en rekke orkesterverk, verk for mindre ensembler og kammermusikk.

## Referanser


## Eksterne lenker
* 
* 
*  Omtale på Boosey & Hawkes sine nettsider.
Mieskuoro Huutajat

**Mieskuoro Huutajat** (*Det ropende mannskoret*) er et kor fra Uleåborg, Finland. Koret ble dannet i 1987, og hadde da 20 medlemmer. Senere har dette økt til ca. 30.

Mannskoret, under ledelse av Petri Sirviö, har blitt internasjonalt kjent for sine høylytte, svært utradisjonelle tolkninger av ulike sanger. I første rekke dreier dette seg om finske patriotiske sanger, men også av ulike lands nasjonalsanger. Ett eksempel på dette er The Star-Spangled Banner.

Huutajat sang under *Congratulations*; en spesialkonsert for den 50. Eurovision Song Contest i København i oktober 2005. Koret opptrådte også under Vinterfestuka i Narvik i mars 2013.

## Dokumentarfilm
Koret ble portrettert i dokumentarfilmen *Screaming Men*, utgitt i 2003.

## Utgivelser
* *Pohjoinen kotimaamme* (EP, 1988, EMI)
* *Six National Anthems* (EP, 1990, Poko)
* *H.Y.V.Ä* (EP, 1994, Bad Vugum)
* *10th Anniversary Concert* (CD, 1998, Bad Vugum)
* *H.Y.V.Ä* (CD, 2001, P-Vine, PCD-23116)

## Referanser


## Eksterne lenker
* 
* 
* Offisielt nettsted til Screaming Men
* The Shouting Men of Finland, BBC
Awat

**Awat** (uigursk: ئاۋات ناھىيىسى / *Avat Nahiyisi*, kinesisk: 阿瓦提县; pinyin: *Āwǎtí Xiàn*) er et fylke i prefekturet Aksu i den autonome region Xinjiang i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner (镇, ''zhèn''):**
* 阿瓦提镇, *Awati zhèn*
* 拜什艾日克镇, *Baishenairike zhèn*
* 乌鲁却勒镇, *Wuluquele zhèn*
**Kommuner (乡, ''xiāng''):**
* 阿依巴格乡, *Ayibage xiāng*
* 巴格托格拉克乡, *Bagetuogelake xiāng*
* 多浪乡, *Duolang xiāng*
* 塔木托格拉克乡, *Tamutuogelake xiāng*
* 英艾日克乡, *Yingairike xiāng*

## Referanser


## Eksterne lenker
* Lokalregjeringens hjemmesider
Sofia Liljegren

**Sofia Ulrika Liljegren** (født 1765, død 6. desember 1795) var en finsk operasanger (sopran) som fra 1781 virket ved Kungliga teatern i Stockholm. Hovsångerska.

Personopplysningene om henne er sparsomme. Hun tilhørte de aller første sceneartistene i Finland. Hun ble ansatt ved operakoret i Stockholm 1781 og erstattet 1783 Elisabeth Olin i tittelrollen i *Iphigenie i Auliden* av Glück. Blant øvrige roller finnes Klytaimnestra i *Elektra* av Kauffman. Sohlmans musiklexikon skriver: «da hun ofte nevnes i forbindelse med den gustavianske operaens mest framstående navn bør hun ha hørt til de verdsatt kunstnere». Creutz og Clewberg skrev rosende om hennes opptredener for Gustav III under hans Italia-reise.

Gustaf Löwenhielm nevnte henne under en diskusjon om den gustavianske operaen som en av de få innenlandske svenske operatalentene mellom Elisabeth Olins avgang i 1784 og Jeanette Wässelius inntreden i 1800, en periode da den svenska operaen ellers mest ansatte utlendinger, men tillegger også at «Mamsell Liljegren» tross alt ikke hadde noe talent utover det vanlige, og at Inga Åberg var bedre. I 1790-årene minsket hennes popularitet. I 1788 gifte hun seg med hoffkapellmesteren Francesco Antonio Uttini.

## Kilder
* Sohlmans musiklexikon bind 4, ISBN 91-7198-024-5
* Georg Nordensvan: *Svensk teater och svenska skådespelare Från Gustav III till våra dagar. Förra delen 1772-1842*, Albert Bonniers Förlag (1917), Stockholm
* http://books.google.se/books?id=lZsOAAAAYAAJ&pg=PA532&dq=lovisa+simson&as_brr=3#v=onepage&q=sofia%20liljegren&f=false Fredrik August Dahlgren: Förteckning öfver svenska skådespel uppförda på Stockholms theatrar 1737-1863 och Kongl. Theatrarnes personal 1773-1863. Med flera anteckningar.
Monacos Grand Prix 2013

**Monacos Grand Prix 2013** (offisielt navn: *Formula 1 Grand Prix de Monaco 2013*) var et Formel 1-løp som ble arrangert 26. mai 2013 på Circuit de Monaco i Monte Carlo, Monaco. Det var det sjette løpet i -sesongen og det 71. Monacos Grand Prix. Løpet ble vunnet av Nico Rosberg i Mercedes, som startet fra pole position.

## Klassifisering
### Kvalifisering

### Løpet

**Noter til tabellene:**
*  - Max Chilton fikk en gridstraff på fem plasser for å ha foretatt et ikke-planlagt bytte av girkasse før løpet.
*  - Jules Bianchi klarte ikke å sette en kvalifiseringstid innenfor kravet på 107% på grunn av en motorsvikt, men han fikk senere innvilget tillatelse fra løpsledelsen til å delta i løpet.
*  - Felipe Massa klarte ikke å sette en kvalifiseringstid innenfor kravet på 107% på grunn av at bilen hans ble sterkt skadet i et krasj i tredje treningsomgang, og teamet klarte ikke å få bilen reparert i tide til første kvalifiseringsomgang. Han fikk senere innvilget tillatelse fra løpsledelsen til å delta i løpet.
*  - Brøt løpet, men ble klassifisert ettersom han hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Arne Braut

**Arne Braut** (født 1950) er en norsk politiker. Han var fylkesvaraordfører i Sør-Trøndelag fra 2007 til 2015, som representant for Senterpartiet.

Han ble første gang valgt inn i Oppdal kommunestyre i 1983. I 1995 ble han valgt inn i Sør-Trøndelag fylkesting, der han satt i 20 år, helt til han takket nei til å renominert.

Braut var i perioden 2001–2005 Senterpartiets andre vara til Stortinget fra Sør-Trøndelag. Han møtte i alt 28 dager.

Braut har vært gårdbruker i Oppdal. Han har også hatt interesser i turisme og annen næringsvirksomhet i bygda.

Arne Braut har også være styreleder for Trøndelag Folkemuseum på Sverresborg.

## Referanser


## Eksterne lenker
*
Konfliktåret 1765

## Pågående konflikter
*Det korsikanske opprør (1755-1769)
*Den sino-burmesiske krigen (1765–69)
**Kina på den ene siden
**Burma på andre siden

## Fødsler
*29. juli – Jean-Baptiste Drouet d’Erlon, fransk general og Marskalk av Frankrike (død 1844)
*17. oktober – Henri Clarke d’Hunebourg, fransk general og statsmann (død 1818)

## Dødsfall
*31. oktober – William, hertug av Cumberland, britisk hærfører (født 1721)

## Referanser
Kinaros

**Kinaros** (gresk: Κίναρος) er en liten gresk øy i sørlige egeiske øyer, tilhørende øygruppen Dodekanesene og kommunen Leros. Den er 3,7 km lang og 1,5 km bred.

## Beskrivelse
Kinaros tilhører en gruppe på seks små øyer og flere holmer som ligger mellom de dodekanesiske øyene Leros og Kalymnos i øst og den kykladiske øya Amorgos i vest. I sør ligger Astypalia, også en del Dodekanesene. Foruten Kinaros ligger det i denne øygruppen i vest Plaka, Glaros, Mavra og i øst Levitha.

På sørsiden av øya er det noen dype, fjordlignende bukter som tilbyr en naturlig ankerplasser med beskyttelse mot nordlige vinder for båter og skip. Vestsiden har bratte, utilgjengelige fjellskråninger. Den typiske planter som dominerer landskapet er de lave buskvekstene maki (*macchia*) og garriga (*frygana*).

## Historie
På grunn av øyas geografiske plasseringen var Kinaros allerede i oldtiden en viktig ankerplass for skip som reiste mellom Kykladene og Dodekanesene. Det antas at det var en liten bosetning på øya, og arkeologisk er det påvist levninger av bygninger.

Etter at den isolerte øya ble forlatt de som bodde der i 1960, ble den senere bebodd av fiskere for en mindre tid. I 2000 flyttet et eldre ektepar tilbake for å bo fast på øya. Øyboerne er til en viss grad selvforsynte og holder noen geiter. For strømforsyning er et system innenfor fornybar energi kalt fotovoltaik installert som forvandler av sollys (fotoner) til elektrisk energi (elektroner). Ettersom det er mottak for enten fasttelefon eller mobiltelefon på øya, har det vært gjort forsøk på tilkobling til internett via satellitt.

Kinaros gått blitt nådd fra Amorgos eller Kalymnos med hurtigbåter. I sommermånedene er det dagsturer fra Leros og fra Egiali.

## Verneområde
Kinaros er en del av Natura 2000, et miljønettverk innen EU som skal beskytte og bevare biologisk mangfold, for område GM 4220012 (Nordlige Amorgos, Kinaros, Levitha, Mavria og Glaros; Βόρεια Αμοργός και Κύναρο, Λέβιθα, Μαυριά και Γλάρος). Årsaken er tilstedeværelsen av munkesel, skilpaddearten *Mauremys caspica* og ormarten *Elaphe quatuorlineata*. Det er også klassifisert som et viktig fugleområde (*Important Bird Area*, IBA) med blant annet eleonorafalk og middelhavsmåke.

## Referanser


## Eksterne lenker
*
Lars Erik Hyllvang

**Lars Erik Hyllvang** (født 30. august 1968, død 8. desember 2019 på Ullevål sykehus) var en norsk politiker (Sp) som var ordfører i Engerdal kommune fra 2011 til sin død i 2019. Han var innvalgt på Samlingslista, en fellesliste med Venstre. Før han ble ordfører hadde han fire år bak seg i kommunestyret.

Hyllvang var utdannet lærer. Han har arbeidet mye med voksenopplæring og opplæring av flyktninger og asylsøkere. Han har også jobbet åtte år med utviklings- og nødarbeid på Sri Lanka. Da han ble valgt til ordfører, var han enhetsleder for oppvekst i Engerdal kommune.

Hyllvang var i 2013 leder for Hedmark Nei til EU, og ble i november 2013 valgt inn i Nei til EUs arbeidsutvalg.

## Referanser


## Kilder
* Ordførerpresentasjon i *Kommunal Rapport*; besøkt 17. mai 2013.
* Presentasjon av Hyllvang på nettstedet til Samlingsista; besøkt 17. mai 2013.
Jan Håvard Refsethås

**Jan Håvard Refsethås** (født 19. januar 1957) er en norsk politiker (Sp) som fra 2015 til 2019 var ordfører i Holtålen kommune. Fra 2011 til 2015 var han fungerende ordfører ettersom ordfører Heidi Greni møtte som vara til Stortinget for Senterpartiet så lenge Ola Borten Moe var statsråd (2011&ndash;2013), og ettersom Greni fikk fast plass på Stortinget etter Stortingsvalget i 2013.

Refsethås er bonde.

## Kilder
* «Vil ha fokus på næringsutvikling», *Arbeidets Rett* 18. september 2011; besøkt 17. mai 2013.
Per Røsseth

**Per Røsseth** (født 26. februar 1956) er en norsk politiker (Senterpartiet). Fra høsten 2011 er han varaordfører i Selbu, innvalgt på ei fellesliste med Venstre og Kristelig Folkeparti. 

Røsseth er bonde.

## Kilder

* TV2s velgerguide; besøkt 17. mai 2013.
* «Inga fortsetter - Per blir vara» , *Selbyggen* 23. september 2011; besøkt 17. mai 2013.
Berit Øian Kåsen

**Berit Øian Kåsen ** (født 1. februar 1971) er en norsk politiker (Senterpartiet). Høsten 2011 ble hun varaordfører i Tydal, innvalgt på ei fellesliste med Venstre. 

## Kilder

* «Paulsby ordfører i Tydal», NRK Trøndelag 5. oktober 2011; besøkt 17. mai 2013.
Dagfinn Morseth

**Dagfinn Morseth** (1898–1958) var en norsk arkitekt.

Han vokste opp i Stjørdal, der faren, Olaus Morseth, var amtsdyrlege og kommunepolitiker.

Morseth ble uteksaminert fra NTHs arkitektavdeling i 1923 og studerte deretter ved Det norske arkitektakademi (NAL-akademiet) i 1924–25. Han fikk stipender og gjorde en rekke studiereiser til forskjellige land. Han arbeidet ved flere forskjellige arkitektkontorer før han opprettet egen praksis i 1931 og samarbeidet med Mads Wiel Gedde i firmaet Morseth & Wiel Gedde fra 1932. De er ikke minst kjent for kirkene i Lillestrøm og på Notodden. De utarbeidet reguleringsplan for drabantbybebyggelsen på Etterstad i Oslo. De tegnet også flere sykehus samt rådhus og fabrikkanlegg.

Morseth var dessuten konsultativ distriktsarkitekt for Hedmark og Oppland ved gjenreisningen i 1940–45. Han hadde også en rekke tillitsverv i forbindelse med arkitektyrket.

## Verker i utvalg
* Lillestrøm kirke (1933–35, sammen med Mads Wiel Gedde)
* Notodden kirke (1932–38, sammen med Mads Wiel Gedde)
* Jar kirke (tegnet 1938, sammen med Mads Wiel Gedde og Peer Qvam; sistnevnte var utførende arkitekt, og kirken ble innviet i 1961)
* Anlegg for Per Kure Norsk Motor- og Dynamofabrik, Hasle, Oslo (1935 og 1945–49, sammen med Mads Wiel Gedde)
* Reguleringsplan for Etterstad i Oslo (1947-51, sammen med Mads Wiel Gedde)
* Harstad rådhus (1953, sammen med Mads Wiel Gedde)
* Haugesund Sanitetsforenings Revmatismesykehus (1958, sammen med Mads Wiel Gedde)

## Referanser


## Litteratur
* 

## Eksterne lenker
*
Jarle Elden

**Jarle Elden ** (født 1959) er en norsk politiker (Sp). Han var varaordfører i Fosnes kommune fra 2011 til 2015, innvalgt på ei fellesliste med Kristelig Folkeparti. Elden var også varaordfører i periodene 2003–2007 og 2007–2011.

## Kilder
* Kommunens informasjonsskriv oktober 2011; besøkt 17. mai 2013.
* «Vil bestå som egen kommune», *Namdalsavisa* 28. april 2005; besøkt 17. mai 2013.
Mads Wiel Gedde

**Mads Wiel Gedde** (født 1900, død 1967) var en norsk arkitekt. 

Gedde ble uteksaminert fra Norges tekniske høgskole i 1923 og kunne takket være stipender gjøre en rekke studiereiser i ung alder. Han arbeidet som assistent for Lars Backer i 1923–25 og for Hans Backer Fürst i 1925–32 i tillegg til å ha egen praksis. Gedde er ikke minst kjent for sitt samarbeid med Dagfinn Morseth i firmaet Morseth & Wiel Gedde fra 1932. Han hadde også en rekke tillitsverv i forbindelse med arkitektyrket.

## Verker i utvalg
* Rekkehus i Gyldenløves gate 1-3, Oslo (1929)
* Lillestrøm kirke (1933–35, sammen med Dagfinn Morseth)
* Notodden kirke (1932–38, sammen med Dagfinn Morseth)
* Jar kirke (tegnet 1938, sammen med Dagfinn Morseth og Peer Qvam; sistnevnte var utførende arkitekt, og kirken ble innviet i 1961)
* Anlegg for Per Kure Norsk Motor- og Dynamofabrik, Hasle, Oslo (1935 og 1945–49, sammen med Dagfinn Morseth)
* Reguleringsplan for Etterstad i Oslo (1947-51, sammen med Dagfinn Morseth)
* Harstad rådhus (1953, sammen med Dagfinn Morseth)
* Haugesund Sanitetsforenings Revmatismesykehus (1958, sammen med Dagfinn Morseth)

## Referanser

## Litteratur
* 
* 

## Eksterne lenker
* Lokalhistoriewiki
* Norsk kunstnerleksikon om Mads Wiel Gedde
* Norsk kunstnerleksikon om Dagfinn Morseth (har verksliste)
Per Inge Bjerknes

**Per Inge Bjerknes** (født 1979) er en norsk politiker (Senterpartiet). Fra høsten 2011 er han fylkesvaraordfører i Østfold. Han er sentralstyremedlem i partiet og står ved stortingsvalget 2013 på førsteplass på Østfold-lista til Senterpartiet. Han er også blind.

Bjerknes er generalsekretær i Norges Blindeforbund, en stilling han tiltrådte 1. januar 2021.

## Kilder
* «Den livsviktige gaven», *Aftenposten (A-magasinet)* 10. april 2007; besøkt 16. mai 2013.
* «Blinde Per Inge sikter mot Stortinget», TV2 7. april 2013; besøkt 16. mai 2013.

## Eksterne lenker
* Bjerknes' blogg
Symfoni nr. 6 (Mozart)

**Symfoni nr. 6** i F-dur, KV. 43, ble komponert av Wolfgang Amadeus Mozart i 1767. Ifølge Alfred Einstein i 1937-utgaven sin av Köchel-katalogen, ble symfonien trolig påbegynt i Wien og gjort ferdig i Olomouc, en by i Mähren der familien Mozart reiste til da det var kopperepidemi i Wien.

Symfonien er i fire satser og er den første Mozart skrev i tonearten F. Den ble først framført i Brno den 30. desember 1767 Autografen på partituret er i dag bevart i Biblioteka Jagiellońska i Kraków.

## Satser og instrumentering
Instrumenteringen for den første framføringen var 2 fløyter; 2 oboer; 2 horn; fagott; strykere og klaver-continuo. Fløyten ble benyttet i andre sats i stedet for oboene. Mozart benyttet også for første gang to obligatoriske bratsj-parti i en symfoni.

Dette er den første symfonien til Mozart med fire satser, der han innførte en menuett og en trio for første gang, noe som ble vanlig i mange av symfoniene hans siden. Satsene er: 
# Allegro, 4/4
# Andante, 2/4
# Meuett og trio, 3/4
# Allegro, 6/8

## Første framføring
Symfonien var en del av en konsert arrangert av grev av Schrattenbach, bror til erkebiskopen av Salzburg, som ble holt av Mozart-familien den 30. desember 1767 på en kro i Brno. 

## Referanser


## Kilder
* Zaslaw, Neal: *Mozart's Symphonies:Context, Performance Practice, Reception* OUP, Oxford 1991 ISBN 0-19-816286-3
* Kenyon, Nicholas: *The Pegasus Pocket Guide to Mozart* Pegasus Books, New York 2006 ISBN 1-933648-23-6

## Eksterne lenker
* 
*
Ivar Odnes

**Ivar Odnes** (født 25. mai 1963, død 5. oktober 2018) var en norsk politiker og stortingsrepresentant som representerte Senterpartiet. Han var medlem av Stortingets Transport- og kommunikasjonskomite. Ved stortingsvalget 2017 var han Senterpartiets førstekandidat i Oppland. Han var fylkesvaraordfører for Oppland i seks år fra 2011. 

Ved stortingsvalget 2017 var Odnes førstekandidat for Senterpartiet fra Oppland. Han var leder av Oppland Senterparti fra 2006 til 2014.Han var nestleder i styret i Norsk Kulturarv fra 2013 og var styremedlem i NFF Indre Østland. Odnes hadde fra april 2016 ledervervet i Senterpartiets studieforbund. Han var leder av KS Oppland fra november 2015 til han ble stortingsrepresentant, og i samme periode var han leder av bedriftsforsamlingen i Eidsiva Energi. 

Odnes var byggmester og også folkemusiker og Spellemann-vinner.

I september 2018 fortalte Odnes selv at han hadde en alvorlig kreftdiagnose og døde kort tid senere.

## Referanser


## Eksterne lenker
* 
*
Lena Holmen

**Lena Holmen ** (født 5. januar 1976) er en norsk politiker (Senterpartiet). Hun er fra 2011 varaordfører i Træna kommune, innvalgt på ei fellesliste med Kristelig Folkeparti. 

Holmen jobber på Træna gjestegård.

## Kilder
* TV2s velgerguide; besøkt 17. mai 2013.
* Presentasjon av Træna kommunestyre, *Helgelands Blad* 27. oktober 2011; besøkt 17. mai 2013.
Jonnie Fedel

**Jonnie Luigi Fedel** (født 22. november 1966 i Malmö) er en svensk tidligere fotballkeeper. Hans aktive karriere var først og fremst i Malmö FF, hvor han nå er keepertrener.

Fedel var kaptein for Malmö FF i perioden 1996 til 1998.

## Meritter
;Malmö FF
* Svensk seriemester: 1986, 1988
* Svensk Cupmester: 1986, 1989

## Referanser


## Eksterne lenker
* 
* Svenska Fotbollförbundet 
* «Jonnie Fedel» , profil på Malmö FFs hjemmesider
Symfoni nr. 7 (Mozart)

**Symfoni nr. 7** i D-dur, KV. 45, av Wolfgang Amadeus Mozart, ble skrevet ferdig i Wien i januar 1768 etter at familien hadde komme tilbake fra Olomouc og Brno i Mähren. Symfonien er i fire satser. Den første framføringen var trolig en privat konsert. Symfonien ble omarbeidet og ble overtyren til operaen *[[La finta semplice]]*, K. 51, komponert og framført seinere samme året, og overtyren ble igjen seinere omformet til en ny symfoni, i Köchel 1964 (K6) som K. 46a. Autografen på partituret blir i dag bevart i *Staatsbibliothek Preusischer Kulturbesitz* i Berlin.

## Satser og instrumentering

For den originale (K. 45) versjonen var instrumenteringen strykere, 2 oboer, 2 horn, 2 trompeter, pauke, fagott, continuo. For den symfoniske overtyren (K. 46a) ble trompetene erstattet med fløyter, en ekstre fagott ble lagt til og en tok bort paukene.

#Allegro, 4/4
#Andante, 2/4
#Menuett og Trio, 3/4 (denne satsen ble fjernet fra overtyre-versjonen)
#Molto allegro, 2/4

## Framføring
Ifølge musikkanalytikeren Neal Zaslaw ble K. 45 første gang framført på en konsert holdt av prinsen av Galitzin, den russiske ambassadøren, i Wien seint i mars 1768.  K. 46b-versjonen ble hørt på premieren til *La finta semplice*, i Salzburg den 1. mai 1769.

## Referanser


## Kilder
**Osborne, Charles: *The Complete Operas of Mozart* Gollancz, London 1992 ISBN 0-575-03823-3
**Zaslaw, Neal: *Mozart's Symphonies: Context, Performance Practice, Reception* OUP, Oxford 1991 ISBN 0-19-816286-3

## Eksterne lenker
* 
*
Torbjörn Persson

**Torbjörn Persson** (født 14. januar 1960 i Helsingborg) er en svensk tidligere fotballspiller og- trener.

## Karriere
Persson har spilt 574 kamper for Malmö FF. Han er to ganger svensk mester og har spilt åtte kamper for det svenske herrelandslaget. Persson har rekorden for flest serieseire i Allsvenskan, da han spilte for Malmö FF da klubben vant serien fem sesonger på rad i perioden 1985 til 1989. Det var imidlertid playoff om svensk mesterskap den gangen, så han er to ganger svensk mester, og fem ganger seriemester.

Etter spillekarrieren begynte han som trener, men jobber nå innen IT for Alfa Laval Lund AB.

## Referanser


## Eksterne lenker
* 
* Svenska Fotbollförbundet
Jörgen Ohlsson

**Jörgen Ohlsson** (født 10. april 1972 i Malmö) er en svensk tidligere fotballspiller.

## Karrière
Ohlsson kom til Malmö FF som juniorspiller i 1987 og ble i klubben hele sin karrière fram til han ble tvunget til å legge opp på grunn av skader i 2004. Ohlsson spilte 266 ligakamper for klubben og scoret 34 mål. Ohlsson spilte i flere ulike posisjoner i laget, men hadde flest kamper som forsvarer. Til tross for det høye antallet ligakamper, spilte Ohlsson aldri på det svenske landslaget. Det nærmeste han kom var da han var ubenyttet reserve i en treningslandskamp på Malmö stadion mot  18. august 1999.

## Karriereoversikt

## Referanser


## Litteratur
* Malmström, Håkan: *100 MFF:are*, Sydsvenska Dagbladets AB (2010), ISBN 978-91-85319-71-8 

## Eksterne lenker
*
Ivar Næss

**Ivar Næss** (1878–1936) var en norsk arkitekt. 

## Utdannelse
Næss gikk i murerlære i 1892–95. I 1893–96 studerte han ved Den kongelige tegneskole i Kristiania, og i 1900–01 ved Victoria and Albert Museum i London. Han hadde også en rekke stipender og utenlandsopphold.

## Virke
Næss var ansatt hos Henrik Nissen i Kristiania i 1896–99, og han arbeidet en stund i 1902 som assistent ved arkitektfirmaet til Charles Harrison Townsend i London. Deretter åpnet han egen praksis i Kristiania og vant allerede samme år konkurransen om tegning av Frogner kirke.

Næss arbeidet innenfor flere stilarter og kan slik sett sies å operere innenfor historismen. Frogner kirke er middelalderinspirert, mens nyklassisisme og norske arkitekturtradisjoner fra 1700-tallet forekommer i andre bygg. Kun ett tilfelle av jugendstil er kjent: kommunehuset Elvarheim (1905) på Elverum, som brant i 1940.

Næss tegnet også bygårder samt flere villaer, inkludert sin egen. Fra hans innsats som jernbanearktekt stammer bygningene på øvre del av Treungenbanen (åpnet 1913) samt bygningen for lokaltrafikk ved Oslos vestbanestasjon (1918–20). Ellers er Næss ikke minst kjent for å ha tegnet en rekke skoler, deriblant folkeskoler og landbruksskoler. Han tegnet også møbler, og han skrev om arkitektur.

Næss hadde en rekke tillitsverv og ble tildelt flere utmerkelser.

## Verker i utvalg
* Elvarheim kommunehus, Elverum (1905, brant 1940)
* Møtelokalet Venskaben, Askerveien 41, Asker (1904–05)
* Frogner kirke, Oslo (1905–07 etter konkurranse i 1902)
* Egen villa Gamle Drammensvei 75, Bærum (1907–08)
* Trevilla i Kristinelundveien 2, Oslo (1911)
* Kontor- og internatbygning på Buskerud gård, Modum (1910–12)
* Storsteigen landbruksskole, Alvdal (ca. 1912)
* Stasjonsbygninger på øvre del av Treungenbanen (1913, nedlagt 1967; de fleste står fortsatt)

Sandå stoppested.jpg|Sandå stoppested
Øy stoppested.jpg|Øy stoppested
Tjønnefoss stasjon.jpg|Tjønnefoss stasjon
Nissedal IMG 2096 Treungen pinsemenighet.JPG|Treungen stasjon

* Kongsvinger-Solør Telefonforening, Storgaten 13, Kongsvinger (1914)
* Jansløkken folkeskole, Asker (1915)
* Melkeforsyningens gård, Vangsvegen 23, Hamar (1918)
* Lokalstasjonsbygningen ved Oslo V (1918–20)
* Stabekk videregående skole med rektorbolig, Gamle Drammensvei 15, Bærum (1922–23, etter konkurranse i 1917)
* Hovedbygningen ved husmorskolen på Ringstabekk, Bærum (1921–24)
* Gressvik kirke (1925)
* Bondelia husmorskole, Gjøvik (ca. 1925)
* Ullevål kino, Vestgrensa 2, Oslo (1926; nå Ragnar Frisch’ auditorium for UiO)
* Jar folkeskole, Bærum (1926)
* Oppland landbruksskole, Storhove i Fåberg (1927; etter at den gamle brant i 1925)
* Slemmestad kirke i Røyken (1935)
* Bygård, Anton Schjøths gate 10, Oslo (1929)

## Referanser


## Kilder
* Ivar Næss hos Arc!
* Store norske leksikon
* Norsk kunstnerleksikon
* 
* Oslo byleksikon
Maddie Hasson

**Madelaine «Maddie» Hasson** (født 4. januar 1995 i Wilmington i Nord-Carolina) er en amerikansk skuespiller.

## Karriere
Hasson skal spille Jo Masterson, en av hovedrollene i den kommende TV-serien *[[Twisted (TV-serie)|Twisted]]* på ABC Family. Hun spilte også i *[[The Finder]]*, en annen TV-serie som gikk på TV3 i Norge.

## Filmografi
### Filmer
* *[[God Bless America]]* (2011) - Chloe
* *[[Underdogs (film)|Underdogs]]* (2013) - Renee Donohue

### TV-serier
* *[[The Finder]]* (2011-2012) - Willa Monday (13 episoder)
* *[[Grimm]]* (2012) - Carly Kampfer (1 episode)
* *[[Twisted (TV-serie)|Twisted]]* (2013) - Jo Masterson

## Referanser


## Eksterne lenker
*